StockRadars เปิดตัว “ลองรวย” เกมซื้อขายหุ้นจำลอง จับมือ บล.กรุงศรี, LINE TODAY และโครงการ #investnow โดยตลาดหลักทรัพย์แห่งประเทศไทย
ข่าวประชาสัมพันธ์.. StockRadars เปิดตัว “ลองรวย” เกมซื้อขายหุ้นจำลอง จับมือ บล.กรุงศรี, LINE TODAY และโครงการ #investnow โดยตลาดหลักทรัพย์แห่งประเทศไทย ชวนมือใหม่เตรียมพร้อมก่อนสู่สนามจริง ผ่านระบบแชทบอทใน LINE TODAY MONEY  
4 มิ.ย. 2563

StockRadars เปิดตัว “ลองรวย” เกมซื้อขายหุ้นจำลอง จับมือ บล.กรุงศรี, LINE TODAY และโครงการ #investnow โดยตลาดหลักทรัพย์แห่งประเทศไทย ชวนมือใหม่เตรียมพร้อมก่อนสู่สนามจริง ผ่านระบบแชทบอทใน LINE TODAY MONEY
คุณธีระชาติ ก่อตระกูล ประธานเจ้าหน้าที่บริหาร สต๊อกเรดาร์ ฟินเทคผู้ให้บริการระบบซื้อขายหลักทรัพย์พร้อมให้ข้อมูลวิเคราะห์ด้านการลงทุน เปิดเผยว่า ‘เกมลองรวย’ เป็นเกมซื้อขายหุ้นจำลองผ่าน LINE Chatbot สำหรับมือใหม่หัดลงทุน เพื่อเตรียมพร้อมก่อนเข้าสู่สนามจริง
โดยเป็นความร่วมมือกับบริษัทหลักทรัพย์ กรุงศรี จำกัด (มหาชน), LINE TODAY และโครงการ #investnow โดยตลาดหลักทรัพย์แห่งประเทศไทย เป็นหนึ่งในการร่วมสนับสนุนเพื่อส่งเสริมการสร้างประสบการณ์ก่อนลงทุนตรง พร้อมติดตามข้อมูลเพื่อประกอบการตัดสินใจลงทุนอย่างใกล้ชิด ผ่าน LINE Official Account ที่ชื่อว่า LINE TODAY MONEY  ศูนย์รวมข่าวสาร เหตุการณ์สำคัญในตลาดทุนสำหรับผู้ใช้งานแอปพลิเคชัน LINE พร้อมด้วยลงทุนแมน บล็อกดิต ร่วมเป็นมีเดียพาร์ทเนอร์
เกมลองรวยมีเป้าหมายเพื่อเปิดโอกาสให้คนรุ่นใหม่ได้เปิดประสบการณ์การลงทุน สามารถเริ่มต้นลงทุนง่ายและสะดวกยิ่งขึ้นด้วยการเข้าถึงข้อมูลด้านการลงทุนผ่านแพลตฟอร์มยอดฮิตอย่าง LINE ซึ่งจะทำให้สามารถเรียนรู้การลงทุนในทุก ๆ วันง่ายขึ้น
โดยผู้ที่ร่วมสนุกกับเกมลองรวย จะได้รับวงเงินจำลองคนละ 1,000,000 บาท ในการทดลองซื้อขายหุ้น และสามารถติดตามพอร์ตการลงทุนของเพื่อนที่ติดอันดับในเกมลองรวยด้วยฟีเจอร์จากสต๊อกเรดาร์ พร้อมสามารถเปิดบัญชีลงทุนออนไลน์กับ บล.กรุงศรี เพื่อรับสิทธิ์ในการรับรางวัลอีกด้วย
พิเศษสำหรับผู้สมัครเล่นเกมที่ลงทะเบียนเปิดบัญชีกับ บล.กรุงศรี จะได้รับสิทธิประโยชน์ในการทดลองใช้สต๊อกเรดาร์พรีเมี่ยมฟรี 15 วัน พร้อมลุ้นรับรางวัลจากการแข่งขัน โดยมีรางวัลพิเศษ อาทิ Online Exclusive Meeting กับเซียนหุ้นชื่อดังในไทย “เสี่ยยักษ์” วิชัย วชิรพงศ์ และ “เสี่ยป๋อง” วัชระ แก้วสว่าง, รางวัลจาก Radars Point สามารถนำแต้มไปลงทุนโดยไม่ต้องใช้เงิน, ชุดหนังสือลงทุนแมนครบชุด 1.0-12.0 พร้อมลายเซ็นจากลงทุนแมนตัวจริง และอื่น ๆ อีกมากมายกว่า 100 รางวัล
ร่วมสนุกได้ตั้งแต่วันนี้ – 30 มิ.ย. 2563 บนไลน์ เพียงเพิ่มเพื่อน @LINETODAYMONEY (
)
รายละเอียดเกมลองรวย